paragraph_text: Nacionalni park Bikin (ruski: Национальный парк «Бикин») je ruski nacionalni park stvoren 3. studenoga 2015. kako bi se zaštitila najveća mješovita šuma sjeverne zemljine polutke, kao i 10% svih amurskih tigrova u divljini. Park također štiti i šumsku kulturu 600 autohtonih stanovnika doline rijeke Bikin, Udegejci i Nanajci. Njihov tradicionalni način života podrazumjeva lov, ribolov i skupljanje češera i oraha, te njima pripada 68% parka, dok je ostatak namijenjen konzervaciji, znanstvenim istraživanjima i eko-turizmu.